מלאכת כותב 4

דבר המתקיים

מש' קד: [כתב בדיו עד שאינו מתקיים פטור]

רשב"א שם ד"ה ובכל דבר [ריטב"א שם]

תוס' גיטין כא: ד"ה על עלה של זית

רמב"ם (הל' שבת ט:יג, יא:טו-טז)

מגיד משנה (שבת ט:יג)

רמב"ם (הל' גירושין ד:א-ג)

אבני נזר אורח חיים ס' רט:י

ש"ע ורמ"א (שמ:ד) ומ"א (שמ:ז)

חזון איש סא:א ד"ה ס' שמ ס"ק ג

חידושי הרשב"א מסכת שבת דף קד עמוד ב

ובכל דבר שהוא רושם. ואמרינן בגמ' לאתויי מאי לאתויי הא דתני רב חיננא כתבו במי טריא ואפצא כשר תני ר' חייא כתבו באבר בשחר ובשיחור כשר. ומהכא משמע דהלכות שבת כהלכות גיטין ובעינן שיכתוב בדבר של קיימא ועל גבי דבר של קיימא וכמו ששנינו לענין גיטין (גיטין י"ט א'), ובהדיא שנינו כן בתוספתא כאן (פי"ב ה"ו) המקרע על העור כתבנית כתב פטור, הרושם על העור כתבנית כתב חייב, בקליפי אגוזים בקליפי רימונים בדם הקרוש ובחלב הקרוש על עלה זית ועל עלי חרוב ועל עלי דלעת ועל כל דבר של קיימא חייב, על עלי כרשין ועל עלי בצלין ועל עלי חזרין ועל עלי ירקות ועל כל דבר שאינו של קיימא פטור, זה הכלל כתב דבר של קיימא בדבר שאינו של קיימא או דבר שאינו של קיימא בדבר של קיימא פטור עד שיכתוב דבר שהוא של קיימא על דבר שהוא של קיימא, ובקורע ורושם על העור מצאתי חלוף מן התוספתא והירושלמי כאן (ה"ד) ובגיטין (פ"ב ה"ג), ובתוספתא קורע פטור ורושם חייב, ובירושלמי קורע חייב ורושם פטור.

תוספות מסכת גיטין דף כא עמוד ב

על עלה של זית - דוקא עלה של זית וכיוצא בו דמתקיים כדתניא בתוספתא על עלה של זית וחרוב ודלעת וכל דבר שהוא של קיימא כשר אבל עלה של כרישין ובצלים ועלה ורדים ועלה ירקות וכל דבר שאינו של קיימא פסול.

רמב"ם הלכות גירושין פרק ד

הלכה א

אין כותבין את הגט אלא בדבר שרישומו עומד כגון דיו וסקרא וקומוס וקלקנתוס וכיוצא בהן, אבל אם כתבו בדבר שאינו עומד כגון משקין ומי פירות וכיוצא בהן אינו גט, כתבו באבר בשחור ובשיחור כשר ואין כותבין בהן לכתחלה.

הלכה ב

כותבין במי עפצא לכתחלה על גבי הנייר והעור וכיוצא בהן אבל לא על גבי מגילה עפוצה מפני שאינו ניכר ואם כתב אינו גט, וכן כל כיוצא בו. על הכל כותבין את הגט ואפילו על איסורי הנאה, וכותבין על דבר שיכול להזדייף והוא שיתנו לה בעידי מסירה.

הלכה ג

כיצד כותב על הנייר המחוק ועל הדפתרא ועל החרס ועל א העלין ועל ידו של עבד ועל קרן של פרה ומוסר לה העבד והפרה או הנייר המחוק והדפתרא וכיוצא בו בפני עדים.

שו"ת אבני נזר חלק אורח חיים סימן רט

י) שם הלכה ט"ו. ויכתוב על דבר שמתקיים כו' כתב בדיו על עלי ירקות ועל כל דבר שאינו עומד פטור. ובהלכות גירושין [פ"ד ה"ג] פסק הרמב"ם שאם כתב על העלין כשר. ולאו דוקא בעלה של זית. והטעם צריך לומר דוקא בשבת דבעינן מלאכת מחשבת ואם אינו מתקיים לא הוי מלאכת מחשבת. וכיוצא בזה חילק הטורי זהב [יו"ד סי' ש' סק"ג] לדעת הרמב"ם דלכלאים הוי תפירה חיבור אפילו לא קשרן ואינו מתקיים דדוקא לענין שבת בעינן קשרן דמלאכת מחשבת בעינן. אך הדבר הקשה לדעת הרמב"ם למה פטרה המשנה הכותב בדבר שאינו מתקיים. דהא אפילו בגט לאו כתיבה הוא, וטפי הי' למשנה לשנות דין הכותב על גבי דבר שאינו מתקיים. דהא בגט כשר ואף על פי כן בשבת פטור. וממילא היינו לומדין דין הכותב בדבר שאינו מתקיים בקל וחומר. והשתא שהמשנה שנאה דין הכותב בדבר שאינו מתקיים דפסול בגט. משמע הא הכותב על גבי דבר שאינו מתקיים דכשר בגט גבי שבת נמי כתב הוא. ומשמע מזה כדעת רוב הפוסקים דאין חילוק בין שבת לגט. ואף בגט אם כתב על גבי דבר שאינו מתקיים הגט בטל. וכן פסק הפר"ח באבן העזר סימן קכ"ד סעיף ב':